J e g y z ő k ö n y v

**Készült:** Máriakálnok Község Önkormányzata Képviselő-testületének **2015. május 18-án** 16.45 órai kezdettel – Máriakálnok, Rákóczi út 6. szám alatt - megtartott nyilvános üléséről.

**Jelen vannak:**

Dr. Tóásóné Gáspár Emma ***polgármester***, Ruzsa István János ***alpolgármester***, Frauhammer József, Giczi László, Hochleitnerné Lakner Ágnes, Juhász Károly, Komka Tamás István ***képviselők***; dr. Kránitz Péter ***jegyző;*** Nagy Tiborné ***jegyzőkönyvvezető.***

A polgármester a jelenléti ív alapján megállapítja, hogy a Képviselő-testület 7 tagja *közül 7* fő megjelent, így ***az ülés határozatképes***, azt megnyitja.

**Dr. Tóásóné Gáspár Emma polgármester**: A kiküldött meghívóban egy napirend szerepel, de a mai napon még kettő érkezett. Ennek alapján javaslatot teszek a **napirendre** az alábbiak szerint:

**1. Kalász utca forgalomszabályozásával kapcsolatos döntés**

**2. Óvoda épületének felújítására pályázat benyújtása**

**3. Fehérvízi Lajos területvásárlási kérelme**

**4. Belterületbe vonás**

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**34/2015.(V.18.) határozat**

Máriakálnok Község Önkormányzatának Képviselő-testülete a 2015. május 18-i ülésének napirendjét az alábbiak szerint fogadja el:

1. Kalász utca forgalomszabályozásával kapcsolatos döntés

2. Óvoda épületének felújítására pályázat benyújtása

3. Fehérvízi Lajos területvásárlási kérelme

4. Belterületbe vonás

**NAPIRENDI PONTOK MEGTÁRGYALÁSA**

**1. Kalász utca forgalomszabályozásával kapcsolatos döntés**

**Dr. Tóásóné Gáspár Emma polgármester**: A Kalász utca lakóinak a megbízásából Tóth Tivadar keresett meg telefonon és e-mailen. Az Orgona utca felújításra kerül, az abból nyíló Levendula és Kalász utca is martaszfalt burkolatot kap a közel jövőben, és annak érdekében, hogy az útburkolat minőségét hosszú ideig a lakóközösség megőrizze, arra kérik a képviselő-testületet, hogy zsákutcává nyilvánítsa a Kalász utcának a Mosonmagyaróvár irányából vezető útról behajtva a szántóföldek felé lévő szakaszát. A tulajdonosok lemondtak róla, önkormányzati út lesz, már csak az ügyvédi szakasz hiányzik. A képviselő-testületnek jogában áll a forgalmi rendet megváltoztatni. A Kalász utca szakaszának zsákutcává tétele számomra azért aggályos, mert a Kalász utca nem ér véget az utolsó házzal, hanem folytatódik egészen tovább a kompi útig. Gyakorlatilag keresztbe szeli a Malomdűlőt. Amennyiben lezárjuk ezen a szakaszon zsákutcának, akkor a folytatása, ami egyrészt szántóföld és a felső részén a kompi út felé szintén lakott, az milyen utca lesz, mind a kettő zsákutca? Logikusan azt gondolom, hogy egy utcát úgy elfelezni, hogy ugyan az a neve nem is lehet.

**dr. Kránitz Péter jegyző**: Nem látom indokoltnak a lezárást pont ezen az alapon. Hatalmas forgalom esetén érdemes lenne megfontolni olyan áron, hogy kettévesszük az utcát, de szerintem nincs olyan forgalom, ami ezt indokolná. Ettől függetlenül, amikor hivatalosan az önkormányzat tulajdonába kerül, korlátozhatjuk a forgalmat.

**Dr. Tóásóné Gáspár Emma polgármester**: Gondolom, azért akarják védeni, mert aki a Kalász utcában építkezik, annak az összes építőanyagát ezen az úton fogják elvinni. Kijuthatnának úgy is, hogy bejönnek Máriakálnokra és a kijelölt úton a Tűzoltószertár mellett betérnek, csak ez hosszabb út, ezért senki nem ezt választja.

**dr. Kránitz Péter jegyző**: Nem a zsákutca a legjobb megoldás erre, mert személygépjárművel tudjanak közlekedni erre. A tengelyterhelés alapján kellene inkább korlátozni a forgalmat.

**Dr. Tóásóné Gáspár Emma polgármester**: Az Orgona utcába mehet a forgalom tovább a Lajta tóig, de ide már a nagy autók nem mehetnek. Nagyon foghíjas az az utca, az elején van mindkét oldalon talán 4-4 ház, utána hosszú ideig szántó, majd újra házak.

**dr. Kránitz Péter jegyző**: Fel sincs osztva az a szántó, nem tudni, hogy mikor épülnek majd ott házak.

**Dr. Tóásóné Gáspár Emma polgármester**: Javaslom, hogy rendeljünk olyan táblát, ami tiltja a nagy autóval való bemenetelt. A pihenőövezet tábla is minden problémát megold, egyrészt sebesség korlátozás, súlykorlátozás, mivel csak személygépkocsival lehet behajtani.

**Juhász Károly**: Ilyenkor nem szoktak külön engedély kérni, akik ott építkeznek, mert azoknak is probléma, ha nagyot kell kerülni.

**Dr. Tóásóné Gáspár Emma polgármester**: Kérhet engedélyt, hogy bemenjen. A Rozmaring utcába, ami aszfaltozott, oda is szoktam adni engedélyt, mert azért ne kerülje meg az egész Malomdűlőt, ha mindjárt a Vadvíz utcába lemegy. Nyilván, ha majd a Kalász utcának ezen a részén építkeznek és nem a túlsó felén, akkor erre is kapnak áthaladási engedélyt.

**Komka Tamás**: Szerintem attól félnek, hogy a kamionok arra fognak járni a telephelyre.

**Giczi László**: Volt rá példa, hogy a máriakálnoki főút lezárásakor arra terelték el a forgalmat.

**Dr. Tóásóné Gáspár Emma polgármester**: Szép dolog, és örülök neki, hogy féltik az utat, de, ha például mentőnek kell bemenni, ne kelljen kerülni.

*Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.*

*Máriakálnok Község Önkormányzatának Képviselő-testülete nyilatkozik arról, hogy a Kalász utcának a Mosonmagyaróvár irányából vezető útról behajtva a szántóföldek felé eső szakaszát nem kívánja zsákutcává tenni.*

*A képviselő-testület ugyanakkor elrendelni, hogy azt követően, hogy a fenti útszakasz önkormányzati tulajdonba, illetve kezelésbe kerül meg kell vizsgálni a súlykorlátozás, vagy tengelyterhelés-korlátozás szükségességét.*

*A Képviselő-testület felhatalmazza a polgármestert, hogy az ezzel kapcsolatos jognyilatkozatokat megtegye.*

*Felelős: Dr. Tóásóné Gáspár Emma polgármester*

*Határidő: 2015. december 31.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**35/2015.(V.18.) határozat**

Máriakálnok Község Önkormányzatának Képviselő-testülete nyilatkozik arról, hogy a Kalász utcának a Mosonmagyaróvár irányából vezető útról behajtva a szántóföldek felé eső szakaszát nem kívánja zsákutcává tenni.

A képviselő-testület ugyanakkor elrendelni, hogy azt követően, hogy a fenti útszakasz önkormányzati tulajdonba, illetve kezelésbe kerül meg kell vizsgálni a súlykorlátozás, vagy tengelyterhelés-korlátozás szükségességét.

A Képviselő-testület felhatalmazza a polgármestert, hogy az ezzel kapcsolatos jognyilatkozatokat megtegye.

Felelős: Dr. Tóásóné Gáspár Emma polgármester

Határidő: 2015. december 31.

**2. Óvoda épületének felújítására pályázat benyújtása**

**Dr. Tóásóné Gáspár Emma polgármester**: Van jó és rossz hírem egyaránt. A pályázatunkat, amit az intézmények korszerűsítésére benyújtottunk elutasították, de megjelent egy újabb, amiben 15 millió forintig pályázhatunk. Ennek a pályázatnak a „testvérét” egyik éven már benyújtottuk, csak akkor elutasítottak bennünket, hogy nem mi vagyunk az óvoda fenntartói. Most újra be lehet, maximum 15 millió forintra. Az adóerő képességünk alapján 95 %-os támogatás mellett pályázhatnánk óvoda felújításra, vagy útfelújításra. A javaslatom, hogy óvoda felújításra adjuk be a pályázatot, ugyan úgy nyílászáró cserére, külső szigetelésre. Évek óta húzódik, nagy szükség lenne rá. A minisztériumtól kértem állásfoglalást, hogy beadhatjuk-e a pályázatot, ugyanis a fenntartói még nem mi vagyunk az óvodának, csak szeptembertől leszünk. Mindegyik képviselő-testület meghozta a döntést a szétválásról, az Államkincstártól megkaptuk az ehhez szükséges igazolásokat, dokumentumokat. Megérkezett a válasz, hogy beadhatjuk a pályázatot ilyen formán, csak csatoljunk be mindent, ami szükséges annak bizonyításához, hogy valóban mi leszünk a fenntartók szeptembertől. A képviselő-testületet szeretném kérni, hogy támogasson abba, hogy ezt a pályázatot megírjam és beadjuk. A felújítás költsége 14.997.909 millió forint, ennek az önrésze, amit az önkormányzatnak kell fizetni 749.895,-Ft, amit kapnánk pénzt, az 14.248.014,-Ft. A pályázat beadási határideje június 6, az elbírálás ősszel lesz, és 2016. december 31, hogy megvalósuljon, de azt gondolom, hogy legkésőbb jövő tavaszra, amikor ezek a munkák végrehajthatók meg kell csinálni.

*Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.*

*Máriakálnok Község Önkormányzatának Képviselő-testülete az önkormányzati feladatokhoz kapcsolódó fejlesztés támogatására „Önkormányzati fejlesztés 2015” címen pályázatot kíván benyújtani a Máriakálnoki Csicsergő Óvoda (9231 Máriakálnok, Petőfi u. 3. , Hrsz:132.) épületének*

*- nyílászáró cseréjére,*

*- külső hőszigetelésére,*

*- fűtéskorszerűsítésére,*

*- járda és burkolat felújítására.*

*A pályázathoz szükséges 749.895,- Ft összegű önerő rendelkezésre áll, annak megfizetésére a Képviselő-testület kötelezettséget vállal.*

*Az igényelt támogatás összege: 14.248.014,- Ft.*

*A beruházás összköltsége: 14.997.909,- Ft.*

*Az Önkormányzat nyilatkozik arról, hogy a pályázatban előírt feltételeknek megfelel, valamint vállalja, hogy a támogatásból megvalósuló beruházást a beruházás megvalósításától számított 10 évig az eredeti rendeltetésének megfelelően - a működtetésre vonatkozó hatályos jogszabályok betartásával - használja.*

*A testület felhatalmazza a polgármestert a pályázat benyújtására és az ezzel kapcsolatos dokumentumok aláírására.*

*Felelős: Dr. Tóásóné Gáspár Emma polgármester*

*Határidő: 2015. június 9.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**36/2015.(V.18.) határozat**

Máriakálnok Község Önkormányzatának Képviselő-testülete az önkormányzati feladatokhoz kapcsolódó fejlesztés támogatására „Önkormányzati fejlesztés 2015” címen pályázatot kíván benyújtani a Máriakálnoki Csicsergő Óvoda (9231 Máriakálnok, Petőfi u. 3. , Hrsz:132.) épületének

- nyílászáró cseréjére,

- külső hőszigetelésére,

- fűtéskorszerűsítésére,

- járda és burkolat felújítására.

A pályázathoz szükséges 749.895,- Ft összegű önerő rendelkezésre áll, annak megfizetésére a Képviselő-testület kötelezettséget vállal.

Az igényelt támogatás összege: 14.248.014,- Ft.

A beruházás összköltsége: 14.997.909,- Ft.

Az Önkormányzat nyilatkozik arról, hogy a pályázatban előírt feltételeknek megfelel, valamint vállalja, hogy a támogatásból megvalósuló beruházást a beruházás megvalósításától számított 10 évig az eredeti rendeltetésének megfelelően - a működtetésre vonatkozó hatályos jogszabályok betartásával - használja.

A testület felhatalmazza a polgármestert a pályázat benyújtására és az ezzel kapcsolatos dokumentumok aláírására.

Felelős: Dr. Tóásóné Gáspár Emma polgármester

Határidő: 2015. június 9.

**Dr. Tóásóné Gáspár Emma polgármester**: A rossz hír, hogy a Partner találkozóra beadott pályázatunk nem nyert. A sok-sok pályázóból most azokat részesítették előnyben, akik először pályáztak. Így az egész rendezvényt saját forrásból kell lebonyolítani.

**3. Fehérvízi Lajos területvásárlási kérelme**

**Dr. Tóásóné Gáspár Emma polgármester**: Ma volt nálam Fehérvízi Lajos és írt egy levelet a képviselő-testületnek. Szeretné megvásárolni az önkormányzat tulajdonában lévő területet, nevezetesen a 11-ek tavánál lévő felső részt. Két oldalról telkek lettek kialakítva, a harmadik oldalról erdő, a negyedik oldalról a tó határolja, ezáltal ez a terület elzárásra került. Ahol be tudnánk jutni a saját részünkre az egy magánút. Ez a terület 6 ezer négyzetméter, a Fehérvízi Lajos szántó áron, 1.200 ezer Ft-ot javasol érte adni. Mondtam neki, hogy az önkormányzatnak nincs kényszere eladni semmit sem, de ez a képviselő-testület döntése. Jegyző úrtól kérdezem, hogy a magánúton kötelesek nekünk bejárást adni?

**dr. Kránitz Péter jegyző**: Igen, közforgalomtól elzárt magánút csak úgy lehetséges, ha azt a közlekedési hatóság engedélyezi, annak pedig meg vannak a feltételei. Nem zárhatja le előlünk ezt az utat, ami a terület megközelítésére alkalmas.

**Dr. Tóásóné Gáspár Emma polgármester**: A következő kérdésem az lett volna, ha ezt az önkormányzat egyszer építési telekké alakítaná, akkor olyan nem fordulhat elő, hogy nem tudnak hozzájutni a leendő lakók.

**dr. Kránitz Péter jegyző**: Itt az összes építési telket gyakorlatilag magánútról közelítik meg, ez is ugyanaz a kategória.

**Dr. Tóásóné Gáspár Emma polgármester**: A Fehérvízi Lajos elmondása szerint a 14 éves fiának szeretné megvásárolni. Véleményem szerint most ezzel a területtel semmit sem kellene kezdeni, csak megtartanánk az önkormányzat tulajdonába, majd később átminősítenénk, és amikor pénzre lesz szükségünk, eladjuk.

**Frauhammer József**: Az 1.200 ezer Ft nem hiányzik.

**dr. Kránitz Péter jegyző**: Ennyiért nem adnám el.

**Juhász Károly**: Az lenne az első dolga, hogy ott lakópark épülne.

**Dr. Tóásóné Gáspár Emma polgármester**: Ez a 6 ezer négyzetméter nem kicsi. Ugyan ilyen magánút feltárásával lehetne néhány telket kialakítani.

*Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.*

*Máriakálnok Község Önkormányzatának Képviselő-testülete Fehérvizi Lajos kérelmére, mint az érintett ingatlan tulajdonosa nyilatkozik arról, hogy a Máriakálnok, zártkert 2062. helyrajzi számú erdő művelési ágú ingatlant nem kívánja értékesíteni.*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**37/2015.(V.18.) határozat**

Máriakálnok Község Önkormányzatának Képviselő-testülete Fehérvizi Lajos kérelmére, mint az érintett ingatlan tulajdonosa nyilatkozik arról, hogy a Máriakálnok, zártkert 2062. helyrajzi számú erdő művelési ágú ingatlant nem kívánja értékesíteni.

**4. Belterületbe vonás**

**Dr. Tóásóné Gáspár Emma polgármester**: A jegyző úr szeretne egy belterületbe vonást ismertetni.

**dr. Kránitz Péter jegyző**: A 2007/8 helyrajzi számú zártkertről van szó. Jócskán a belterületi határvonalon belül van, végül is technikai döntés. Kettinger Éva és Kettinger Zsolt értékesítenék Bazsó István számára. A zártkertnél a belterületbe vonás annak érdekében szükséges, mert csak így tud rá építeni, ha aranykoronás, akkor ki kell függeszteni, és rá licitálhat más. Minden költséget vállalnak. Javaslom a képviselő-testületnek a belterületbe vonást.

*Kérem a képviselő-testület tagjait, ha egyetértenek az alábbi határozati javaslattal, kézfelemeléssel jelezzék.*

*Máriakálnok Község Önkormányzatának Képviselő-testülete a Máriakálnok 2007/8 helyrajzi számú, zártkert megnevezésű ingatlant belterületbe vonja.*

*A Képviselő-testület felkéri a jegyzőt, hogy e határozat végrehajtásához szükséges intézkedéseket tegye meg.*

*Felelős: dr. Kránitz Péter jegyző*

*Határidő: folyamatos*

*Máriakálnok Község Önkormányzatának Képviselő-testülete 7 igen (egyhangú) szavazattal az alábbi határozatot hozza:*

**38/2015.(V.18.) határozat**

Máriakálnok Község Önkormányzatának Képviselő-testülete a Máriakálnok 2007/8 helyrajzi számú, zártkert megnevezésű ingatlant belterületbe vonja.

A Képviselő-testület felkéri a jegyzőt, hogy e határozat végrehajtásához szükséges intézkedéseket tegye meg.

Felelős: dr. Kránitz Péter jegyző

Határidő: folyamatos

Egyéb napirendi pont nem volt, így a polgármester az ülést **17.00 órakor** bezárta.

|  |  |
| --- | --- |
| Kmf. | |
| Dr. Tóásóné Gáspár Emma | dr. Kránitz Péter |
| polgármester | jegyző |